**2023 жылғы 1 шілдеден бастап электр энергиясы нарығының жаңа моделін енгізу жөніндегі баяндама**

**Құрметті депутаттар!**

Энергетика министрлігі Мемлекет басшысының 2023 жылғы  
1 шілдеден бастап электр энергиясы нарығының жаңа моделін енгізу жөніндегі заңнамалық нормаларды қабылдау туралы тапсырмасын орындау үшін электр энергиясын брыңғай сатып алушы моделін енгізуге бағытталған түзетулерді әзірлеу бойынша жұмыс жүргізді.

***Анықтама:***

*- 2022 жылғы 24 қазандағы №22-01-7.14 дсп «газ және электр энергетикасы саласының мәселелері туралы» кеңесінде айтылған хаттамалық тапсырманың 3.4-тармағы («2023 жылғы 1 шілдеден бастап электр энергиясы нарығының жаңа моделін енгізу бойынша заңнамалық нормаларды қабылдауды қамтамасыз ету»).*

*Ұсынылған нормаларды 2022 жылғы желтоқсанда «Қазақстан Республикасының кейбір заңнамалық актілеріне жылу энергетикасы және электр энергетикасы мәселелері бойынша өзгерістер мен толықтырулар енгізу туралы» Заң жобасы шеңберінде Үкімет Аппараты мен Президент Әкімшілігі мақұлдады және Парламент Мәжілісінің қарауына жолданды.*

*Осыған байланысты, Мемлекет басшысының тапсырмасын уақтылы орындау мақсатында және Парламент Мәжілісі депутаттарының таратылуын назарға ала отырып, бұл нормаларды Парламент Сенатының депутаттары бастамашылық етті.*

Бұл түзетулерге «Әкімшілік реформасы мәселелері бойынша өзгерістер мен толықтырулар енгізу туралы» Заң жобасы шеңберінде Парламент Сенатының депутаттары бастамашылық жасады.

Өздеріңіз білетіндей, осы жылдың 19 сәуірінде бұл заңға Мемлекет басшысы қол қойған болатын.

**Слайд 2**

Бүгінгі күні электр станциялардың тарифтері электр энергиясын өндіруге жұмсалатын шығындар деңгейіне байланысты әрбір ұйым үшін жеке белгіленеді, бірақ бұл жұмыс регламенті электр энергиясы нарығындағы бәсекеге теріс әсер етеді. Сонымен қатар, көмірмен жұмыс істейтін станциялардың басым болуымен ерекшеленетін қолданыстағы генерация құрылымы, олардың төмен маневрлік қабілетіне байланысты, электр энергиясын күнделікті тұтынудың нақты кестесін қамтамасыз етуге мүмкіндік бермейді.

Электр станциялардың әр түрлі шекті тарифтері және олармен сыбайласқан энергиямен жабдықтаушы ұйымдарды жабдықтау тізбегіне тарту мүмкіндігі тұтынушылар үшін (соның ішінде сатып алушылардың электр энергиясына тең қол жетімділігінің болмауына байланысты) бағалардың теңгерімсіздігіне әкеледі.

**Слайд 3**

Қабылданған нормалар елдің энергия қауіпсіздігін қамтамасыз ету үшін дереу реттеуді талап ететін бірқатар ағымдағы мәселелерді шешуге және электр энергиясын бірыңғай сатып алушы тетігін енгізу арқылы электр энергетикасы саласын реформалауға бағытталған.

Мәселен, саладағы ағымдағы жағдайды, атап айтқанда жүйедегі жоспарлы дисбаланстарды, электр энергиясының болжамды тапшылығын, станциялардың әртүрлі тарифтеріне байланысты бәсекенің тең емес жағдайларын және генерациялаудың жаңа көздерін, оның ішінде ЖЭК (ВИЭ) салу жөніндегі жоспарларды ескере отырып, электр энергиясын бірыңғай сатып алушы моделі мынадай мәселелерді қарастырады:

- электр энергиясын сатып алу және сату кезінде спекуляциялық операцияларды болдырмау;

- өнімсіз агенттерді қысқарту;

- тұтынушылардың нақты тәуліктік кестесіне көшу арқасында Ресеймен шекарадағы электр энергиясы ағындарының сальдосының ауытқуын барынша азайту;

- жаңадан іске қосылатын генерациялау көздерінің жоғары тарифтерін, жұмыс істеп тұрған станциялардың ағымдағы тарифтері, тапшылық кезінде импорттық электр энергиясының бағаларын теңестіруді қамтамасыз ету, сондай-ақ алдағы уақытта өңірлер арасында электр энергиясына тарифтерді теңестіруді жүзеге асыру.

**Слайд 4**

**Сатып алу-сату процесінің сипаттамасы**

Жоғарыда айтылғандай, бірыңғай сатып алушының моделі электр энергиясына сұранысты елдегі бар (еліміздің) энергия көздері есебінен барынша қанағаттандыруға және тапшылық көлемін ғана сатып алуға мүмкіндік береді.

Қазақстанның тұтынуының ортақ кестесі негізінде отандық станциялардың техникалық мүмкіндіктерін ескере отырып, осы кестеге сәйкес станциялардан электр энергиясын сатып алу жүзеге асырылады. Өз кезегінде, ***Жылу электр орталықтары***, ***жаңартылатын энергия көздері*** және басқа да **жаңа** энергия көздері өндіретін электр энергиясына инвестициялық ортаны қалыптастыру мақсатында сатып алуға кепілдік берілетінін атап өтеміз.

Бұл ретте өзге станциялар өндірген электр энергиясы көлемдері орталықтандырылған сауда-саттықта сатылатын болады.

Елдің электр энергиясына деген қажеттілігін өз энергия көздері есебінен жабу мүмкін болмаған жағдайда республикадан тыс жерлерде электр энергиясын орталықтандырылған сатып алу мүмкіндігі қамтамасыз етілетін болады.

Бүгінгі таңда Бірыңғай сатып алушы моделі келесі елдерде қолданылады: Оңтүстік Корея, Қытай, Сингапур, Малайзия, БАӘ (Біріккен Араб Әмірліктері), Италия, Португалия, Солтүстік Ирландия, Өзбекстан және т. б.

Қазіргі уақытта Министрлік қабылданған нормаларды іске асыру мақсатында қажетті заңға бағынышты нормативтік актілерді әзірлеу бойынша жұмыс жүргізуде.

**Слайд 5**

**Құрметті депутаттар, шешуді талап ететін қосымша нормаларды бастамашылық етуде сіздердің қолдауларыңызды алғымыз келеді:**

1. Жаңартылатын электр энергиясынан өндірілетін электр энергиясы құнының жоғары екедігін ескере отырып және оның тұтынушылардың түпкі тарифтеріне әсерін азайту мақсатында электр энергиясын бірыңғай сатып алушы тетігі шеңберінде электр энергиясын тікелей есеп айырысу-қаржы орталығынан сатып алуға мүмкіндік беретін қосымша нормаларды көздеу қажет деп санаймыз.

Сонымен қатар, өткен аптада Еуропарламент парниктік газдар шығарындыларына квоталар саудасының еуропалық жүйесін реформалауды бекітті, басқаша айтқанда, Еуропа аумағына жеткізілетін өнімге көміртегі салығын енгізу көзделуде.

Ұсынылып отырған тетік сондай-ақ Еуроодаққа жеткізілетін өнімдерді (темір рудасы, Болат, цемент, алюминий, тыңайтқыштар және басқа да түрлер) Қазақстанның экспорттаушылары үшін экспортталатын тауардың көміртегі ізін азайтуға және осы нарықта бәсекелестік потенциалды ұлғайтуға мүмкіндік береді.

2. Сондай-ақ, Мен сіздердің назарыңызды жылу электр орталықтарын (ЖЭО) қолдаудың маңыздылығына және электр қуаты нарығының қолданыстағы тетіктері шеңберінде олардың жабдықтарын жаңартуға бағытталған жаңа нормаларды бастау қажеттілігіне аударғым келеді.

Жылу электр станциялары біздің еліміз үшін маңызды энергия көзі болып табылады. Алайда, көптеген ЖЭО қанағаттанарлықсыз жағдайда және ескірген жабдықты пайдаланады, бұл жоғары пайдалану шығындарына және ресурстарды тиімсіз пайдалануға әкеледі.

Сондықтан мен ЖЭО-ға өз жабдықтарын жаңартуға және неғұрлым тиімді технологияларға көшуге мүмкіндік беретін нормаларға өзгерістер енгізуді ұсынамын. Бұл сондай-ақ олар орналасқан аймақтардағы экологиялық жағдайды жақсартуға мүмкіндік береді.

3. Бүгінгі таңда Қазақстанның энергожүйесі электр станцияларында болып жатқан аварияларға, сондай-ақ тұтынушылар тарапынан электр энергиясын тұтынудың күрт өсуіне байланысты ең жоғары жүктеме сағаттарында электр қуатының жетіспеушілігін сезінуде.

Елдің энергетикалық қауіпсіздігін қамтамасыз ету мақсатында жаңа электр станцияларын салу талап етіледі.

Бұл ретте, электр энергиясының түпкілікті құнына әсерін азайту мақсатында және қолда бар көмірдің қомақты қорларын назарға ала отырып, көмір генерациясын салу ең тиімді шешім болады.

Алайда, Экологиялық кодекс шеңберінде парниктік газдар шығарындыларына квоталарды бөлу бөлігінде шектеулер бар.

Қазақстанның энергияға тәуелсіздігін қамтамасыз етудің маңыздылығын назарға ала отырып, ел экономикасын электр энергиясының қажетті көлемдерімен қамту мақсатында Экологиялық кодекске өзгерістер еңгізуді көздеу қажет.

4. Өткен жылыту кезеңінің аяқталының қорытындысы Мемлекеттік энергетикалық бақылау жүйесін күшейтудің қажет екендігіне алып келді. Осыған байланысты Министрлік тиісті түзетулер дайындады.

**Кәсіпкерлік кодекстің энергетикалық бақылауды тексеруге қоятын талаптарын алып тастауы бойынша.**

Электр энергиясын және жылу желілерін беру жөніндегі қызметті жүзеге асыратын электр станциялар бөлігінде, жаңартылатын энергия көздерін қоспағанда, Қазақстан Республикасының электр энергетикасы саласындағы заңнамасы талаптарының сақталуына тексеру жүргізу кезінде Кодекстің талаптарын алып тастау бөлігінде Кәсіпкерлік кодекстің 129 бабының 8 тармағына толықтырулар енгізу ұсынылады.

Яғни, тәуекел дәрежесін бағалау критерийлерін және тексеру парақтарының талаптарын қолданбай тексерулерді ашу.

Мемлекеттік энергетикалық бақылау тәртібі «Электр энергетикасы туралы» Заңның 6-3-бабында келтірілген.

**Бақылауды күшейту.**

Бұдан басқа, энергетикалық кәсіпорындарда өндірістік энергетикалық бақылауды енгізу жөніндегі бастамаларды және салалық қағидалар нормаларын білуіне біліктілік тексеруді тапсырғаннан кейін ғана басшылық лауазымға тағайындауды қолдауды сұраймыз.

**Әкімшілік айыппұлдарды арттыру.**

Сондай-ақ, электр энергетикасы саласындағы нормативтік-құқықтық актілердің талаптары сақтамаған жағдайда, дайындық паспорты алынбаған және отынның пайдалану қорының нормасы сақталмаған жағдайда айыппұл санкцияларын ұлғайтуды «Әкімшілік құқық бұзушылық туралы» Кодекске өзгерістер енгізу ұсынылады.

Құрметті депутаттар ұсынылып отырған бастамалар Қазақстанның бірыңғай электр энергетикалық жүйесінің тұрақты жұмысын қамтамасыз ету мақсатында шұғыл шешімдерді талап етеді, қолдауыңызды сұраймын.